cyanic-selkie/wikianc huggingface dataset:
Семрежна безбедност
Антивирус
Антивирусните програми и интернет безбедносните програми се корисни во заштитата на компјутерот или програмабилниот уред од злонамерен софтвер.
Таквите програми се користат обично за откривање и елиминирање на вируси, но сепак, сега е вообичаено да се видат безбедностните програми, кои содржат исто така огнени ѕидови, анти-шпионски програм, заштита од кражби и уште повеќе темелна заштита на корисниците.
Традиционално, корисникот ќе плати за антивирусен софтвер, но сепак, компјутерските корисници сега можат, да ги преземат од мрежно место за бесплатно симнување на безбедносни апликации на интернет.
Избор на прелистувач
Статистиките за прелистувачи имаат тенденција да влијаат на бројот на корисници за даден прелистувачот. На пример, Internet Explorer 6, кој сè уште поседува голем дел од прелистувачкиот удел на пазарот, се смета за крајно несигурен поради пропустите поради неговата поранешна популарност. Сега, изборот на прелистувачи е повеќе рамномерно распределен (Internet Explorer во 22,9%, Firefox на 39,7%, Google Chrome на 30,5% и така натаму); слабости се појавуваат  во многу пребарувачи.
Напади на Buffer overflow
Buffer overflow е напад што може да се користи од страна на хакер за да се добие систем за целосен пристап преку различни методи од со помош на brute force. Повеќето апликации за безбедност се неспособни за адекватна одбрана против овие видови на напади.
Копривник (Костањевица на Крка)
Копривник (словенечки: Koprivnik) — населба во Општина Костањевица на Крка во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Киселина
Од гледиште на неорганските или органските соединенија, киселините се поделени на неоргански и органски киселини.
Неорганските киселини се неоргански соединенија изградени од водород и киселински остаток. Органските киселини се органски соединенија кои содржат карбоксилна група (-COOH) (најјаки органски киселини), како и хидроксилна група (-OH, -SH), енол група (-OSO3H) или пак фенол група.
Номенклатура на киселините
Киселините се именуваат според нивниот анјон:
Димитар Мирчев
Димитар Мирчев — македонски универзитетски професор, Професор Емеритус по политички науки, редовен член на Европската академија на науки и уметности, Салцбург, Австрија, во Оделот за општествени науки, право и економија.
Живот
Роден е во Сливен во 1942 г. Основно и средно образование завршил во Скопје а високо во Белград, на Правниот факултет (Управно-политичка насока), во септември 1965. Специјализирал методологија на општествени науки на Универзитетот во Брадфорд, Велика Британија, 1969-1971 г. Магистрирал 1971 г. во Скопје, на политички науки, на тема „Изборниот процес во Англосаксонските земји“. Докторирал во јануари 1977 г., на Факултетот за општествени науки на Универзитетот во Љубљана, на тема од политички науки, „Критика на граѓанските теории на партиципацијата“. Во 2003-2004 г. бил на пост-докторски претстој на Школата за јавни работи и меѓународни односи на Универзитетот во Питсбург, САД. Поради „либерални девијации“ во 1974 година бил казнет со последна партиска опомена пред исклучување од СКМ, а казната му била симната по негово барање во 1982 година. Извршувал важни функции во политичкиот живот на Македонија. Во периодот 1991-1993 бил специјален пратеник на Претседателот на РМ во процесот на меѓународното признавање на независноста на Македонија, а до 1999 година бил вонреден и ополномоштен амбасадор на Македонија во Словенија, акредитиран како нерезидентен и во Ватикан. Бил основач на Младата демократска странка на Македонија (1990); основач на Македонскиот совет на Европското движење на Македонија (1993-); еден од обновувачите и член на Либералната партија на Македонија (2000-2002).
Научна дејност
Научната кариера ја започнал како асистент на Институтот за социолошки и политичко-правни истражувања на Универзитетот Св. Кирил и Методиј, Скопје, 1967 г., каде подоцна е избиран за научен соработник и научен советник. На интердисциплинарните студии по новинарство, на Правниот факултет во Скопје е наставник од 1983 до 1986 г. Од 1990 г. е редовен професор на Филозофскиот факултет во Скопје и во еден мандат- раководител на Институтот за социологија. Во 1992-3 е проректор на Универзитетот Св. Кирил и Методиј во Скопје. Во периодот 2010-2012 г. бил декан на Факултетот за политички науки на Универзитетот ФОН во Скопје. Наставник е на Дипломатската академија на МНР во Скопје. Редовен професор и ментор е на студиите на Европскиот центар за мир и развој на ООН во Белград. Предавал со свои тематски циклуси на универзитетите во Љубљана, Питсбург, Загреб, Сараево, Валенција. Бил ментор на 55 магистри и доктори на науки.
Награди и признанија
Добитник е на највисоките награди за придонес на науката и образованието во Република Македонија: Св. Климент Охридски, 2006 г., „11 октомври“, 2012 г. и „13 ноември“, 2015 г. Во 1998 г. Светиот отец, Папата Јован Павле II го прогласи за Витез на Големиот крст на Св. Грегориј Велики а за неговиот придонес за дипломатијата, мирот и разбирањето меѓу народите. Во јавната и дипломатска кариера- бил член на Уставната комисија на Собранието на РМ, 1991-2 г. и на работната група која го подготви Нацрт- уставот на РМ од 1991 г., посебен пратеник на Претседателот на Републиката за надворешни мисии 1991-1993 г. и прв македонски амбасадор во светот ( Словенија и Ватикан ), 1993-1999 г. Сега е член на Советот за меѓународни односи на Претседателот на РМ и член на Националниот совет за евро-интеграции на Собранието на РМ, како и член на Националната комисија за соработка со УНЕСКО. Основач е и Почесен претседател на Европското движење во Македонија како и Претседател на Македонското политолошко друштво.
Објавени дела
Објавил околу 200 научни трудови, универзитетски учебници, монографии, есеи и истражувачки извештаи, во земјата и во странство, на англиски, словенечки, хрватски, српски. Последниве години објавил повеќе монографии, студии и учебници, а на повеќе јазици е објавена неговата Тетралогија „Македониум“: (The Balkan Mega-Ethnos. National Doctrines of Macedonia’s Neighbours. Toronto, Canada: Risto Stefov Publications. 2015. Pp. 355
Фудбалска федерација на Австрија
Фудбалската Федерација на Австрија (Österreichischer Fußball-Bund) ОФБ е главна фудбалска организација во Австрија. Оваа асоцијација ја организира Австриската Бундеслига,Австриски Куп и фудбалската репрезентација на Австрија, машка и женска. Седиштето на Фудбалската Федерација на Австрија се наоѓа во Виена. Основана е во 1904 година,а е член на ФИФА од 1905 година. Член е на УЕФА од нејзиното основање во 1954 година.
Екехард Јост
Екехард Јост (* 22. Јануари 1938 во Вроцлав ; † 23. Март 2017 година во Марбург ) бил германски музиколог и баритон саксофонист.
Димитар Мирчев
Објавени дела
Balkanski mega-ethnikum. Nacionalne doktrine makedonskih sosed. Ljubljana: Univerza v Ljubljani, Fakulteta za druzbene vede, 2015. Str. 220
Balkanski megaetnikum. Nacionalne doktrine makedonskih suseda. Beograd: UN/ECPD. 2015, str. 240)
Проф. д-р. Виолета Ачкоска за Димитар Мирчев:
Проф. д-р Димитар Мирчев се смета за еден од водачите на ткн. Македонска либерална пролет. Како учесник во студентските настани 1968 и подоцна како застапник на идеи за демократизација на СКМ и општеството, бил сменет од партиските должности. Оневозможено му е какво и да е истражување, јавно публикување, настапи, настава итн. Од тие причини докторира во Љубљана а од 1983 г. преоѓа на работа во Љубљана, во Југословенскиот центар за теорија и практика на самоуправувањето „Едвард Кардељ“ каде ја води научно-истражувачката и меѓународна дејност. ЦК СКМ оневозможува да стане директор на тој центар.
Во 1990 г., се враќа во Македонија каде активно се вклучува во процесот на осамостојување, независност и плурализација. Како член на Уставната комисија на Собранието на РМ, учествува во изработката на Уставот на Македонија од 1991 г. како и на Декларацијата за сувереност и независност на РМ. Обавува дипломатски мисии и активности во странство како пратеник на првиот претседател на РМ, К. Глигоров. Во јуни 1993 г. е именуван и ја презема должноста на прв амбасадор на РМ во Словенија, а од 1995 г. и во Светиот престол- Ватикан. Во 1998 година одликуван е од Неговата светост, папата Јован Павле II со витештво на Големиот крст на Св. Грегориј Велики а за заслуги во дипломатијата, мирот и разбирањето меѓу народите.
Како универзитетски професор и научен работник, објавил над 180 трудови, универзитетски учебници, студии, монографии и статии, добар дел од нив во странство. Предавал на универзитетите во Скопје, Љубљана, Загреб, Сараево, Валенција, Питсбург. Денес е член на Советот за меѓународни односи на Претседателот на РМ, член на Националниот совет за евро-интеграции на Собранието на РМ и член на Националната комисија за соработка со УНЕСКО.
( Проф. д-р. Виолета Ачкоска. 2011. Лекции од историјата на современата македонска држава, 1944-1991. Скопје: Филозофски факултет на УКИМ, стр. 198)
Мурхин
Мурхин (Murchin) — општина во округот Западна Померанија-Грајфсвалд, во Мекленбург-Западна Померанија, Германија.
Сајоко Ери
Биографија
Родена е во семејство на јапонски везачи. Го научила јапонскиот стил на сликање и на боење. Таа започнала да се заимава со кирикане во 1974 година, откако се омажила за Кокеи Ери, вајар на Будистички слики. Откако ја научила оваа вештина, таа имала обид да го прошири својот опсег како уметник, активно користејќи ја техниката кирикане не само за традиционалните будистички слики, туку и за модерните ракотворби. Нејзините дела вклучуваат предмети како што се кутии, послужавници, садови за темјан, садови за зелен чај во прав, плакети, украси на ѕидови, преклопни екрани и разделувачи на простории.
Таа ги изложувала своите дела на приватни и на јавни изложби. Ја освоила Наградата на Претседател на Јапонската асоцијација за уметнички занаети, главната награда на изложбата, во 1991 година и Меморијалната награда на Принц Такаматсу во 2001 година. Учествувала во украсувањето на Државната куќа за гости во Кјото.
Таа била почестена како важен нематеријален културен имот, исто така познат како Живо национално богатство (Јапонија), на 8 јули 2002 година, за нејзината експертиза и придонеси во кирикане.
Граѓанска војна во Родезија
Граѓанска војна во Родезија позната и како Втората Чимуренга или како Војна за ослободување на Зимбабве — граѓанска војна која што се одвивала од јули 1964 до декември 1979 година во непризнаената држава Родезија (подоцна Зимбабве-Родезија). Оваа граѓанска војна претставувала конфликт помеѓу три сили една против друга: родезиската влада, под водство на Ијан Смит (подоцна владата на Зимбабве-Родезија под водство на епископот Ејбел Музорева), Националната африканска ослободителна армија на Зимбабве, военото крило на Африканскиот национален сојуз на Зимбаве на Роберт Мугабе и Народната револуционерна армија на Зимбабве на чие чело стоел Џошуа Нкомо.
NGC 1358
NGC 1358 — спирална галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1358 се споменува и како MCG -1-10-3.
Податоци од набљудување
Според морфолошката класификација на галаксиите, NGC 1358 е од видот SB0-a. Видливиот сјај со голо око изнесува 12,1 m, а оној во рамките на интервалот од минималната до максималната честота 13 m, додека површинскиот сјај изнесува 13,8 m/лм2. NGC 1358 има привидни димензии од 2,1' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 33 м 39,7 с, а неговата деклинација, односно висината на лакот на тој агол, - 5° 5' 20". Положбениот агол на објектот е во износ од 3°.
Други поделби
Проучување на NGC 1358 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13182. Во рамките на атласот на длабокото небо, Уранометрија 2000.00, објектот припаѓа на групата означена со бројот 222; додека во Каталогот на основни ѕвезди (GSC) е групиран под бројот 4722. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1485.
КК Гостивар
КК Гостивар - кошаркарски клуб од Гостивар, Македонија. Клубот моментално се натпреварува во Првата македонска кошаркарска лига. Клубот е освојувач на Првата македонска кошаркарска лига, како и двократен освојувач на Купот и Суперкупот на Македонија.
Историја
Според спортските хроничари првите официјални натпревари во Гостивар се играле на почетокот на 50-тите години на минатиот век, на некогашното игралиште на ДТВ „Партизан“, на земјената подлога, во центарот на градот, а денес просторот се користи за паркинг. Екипата го носела името „Трговски“. Во 1954 година го регистрирале клубот и го промениле името во КК „Маврово“, а „Електро-Маврово“ од Гостивар бил долги години спонзор. Трипати клубот бил освојувач на титулата Републички првак и тоа во 1965, 1967 и 1968 година. Во последните три децении на минатиот век Гостивар бил втор кошаркарски град во Македонија, после Скопје. Екипата на Маврово неколку сезони успешно се натпреварувала во Втората кошаркарска лига на поранешната заедничка држава, СФРЈ. Во повеќе наврати екипата се обидува да стане член и на Првата лига, меѓутоа недостасувал последниот решавачки чекор за постигнување на целта.
Повторна обнова
Клубот бил обновен во 2015 година поради тоа требал за започне да се натпреварува во Третата лига. Но по пат на договор Т-Баскет подоцна му го предал неговото учество во Втората лига. Со освојувањето на првото место во Втората лига 2016/17, Гостивар добил право да учествува во Првата лига.
Историја на клупското име
Во својата историја екипата на Маврово повеќепати го менувала името, поради смена на спонзорите: Готекс, Вардар Комерц, Никол ферт, повторно Маврово сè до 2008 година и Гостивар 2009 по обновувањето.
Масакуни Јамамото
(роден ) — јапонски фудбалер.
Руско-бугарски односи
Руско-бугарски односи  — надворешни односи меѓу Бугарија и Руската Федерација .Односите меѓу Бугарија и Русија секогаш биле предмет на спорови и дебати во историската наука и во политичкиот живот.
Дипломатски односи меѓу Русија и Бугарија започнале на 7 јули 1879, со РСФСР во април 1918 и биле прекинати во септември истата година. Дипломатски односи меѓу Советскиот Сојуз и Бугарија започнале на 23 јули 1934 а прекинати на 5 септември 1944 за да повторно бидат обновени на 16 август 1945 година.
На 23 октомври 1991 Република Бугарија и РСФСР потпишале протокол за воспоставување дипломатски односи.
Денеска Бугарија има амбасада во Москва и три конзулати во градовите Санкт Петербург, Екатеринбург и Новосибирск. Русија од своја страна има амбасада во Софија и два конзулати во Варна и Русе.
Историја
Односите меѓу Бугарија и Русија во раните векови на минатото не се многу познати. По христијанизацијата на Русија од Бугарија доаѓале во Русија книги и свештеници кои го организирале руското православие. Бугарско-руските односи се развиле во времето на Иван Асен. Бугарско-руските односи своја актуелност добиле по падот на Бугарија под турска власт, кога бугарското христијанско население често барало помош од Русија за нивно ослободување.
Руско-турските војни од времето на Екатерина Велика не довеле до ослободување на Бугарија од Отоманското Царство. Во отоманска власт многу Бугари имале свои активни односи со Русија, од каде носат главно христијански книги. Во плановите на Русија од времето на цар Иван Грозни во 16 век, Бугарите не влегуваат како сериозен предмет. Тие станале интересни за Русија дури откако се оддеелиле од Вселенската патријаршија.
По Априлското востание од 1876 година Русија имала изговор за прогласување на ослободителна војна, која повторно поминала во знакот на војната на крстот против полумесечина. Руската Империја зела активно учество во ослободувањето на Бугарија од Османлиите. По ослободувањето односите меѓу двете земји се заладиле поради две причини. Првата е национализмот на бугарските револуционери, а втората била лошото руско управување.
Во крајот на Втората светска војна, Бугарија паднала под советска доминација и во земјата бил воведен комунизам. Во текот на следните години следувало голема економска соработка меѓу двете земји. По распаѓањето на Советскиот Сојуз и падот на комунизмот во Бугарија, односите меѓу двете земји се должеле главно на економски интереси.
Економски односи
Русија е традиционален и еден од најважните надворешно-економски партнери на Бугарија. По пристапувањето на Бугарија кон ЕУ односите помеѓу двете земји добиле уште поголема динамика. Потврда за ова е регистриран раст во 2007 во однос на 2006 на бугарскиот извоз за Русија со 96%, на руските инвестиции во Бугарија со 73,8%.
Јордан Георгиевски (партизан)
Јордан Трајков Георгиевски ( во —  во ) — македонски партизан, борец за слобода на Македонија и учесник во НОВ.
Животопис
Произлегува од cиpoмашнo семејство. По завршувањето на основното училиште, поради лошите материјални услови не го продолжил своето натамошно образование. Се вработил како млекар. Во народно-ослободителната борба се вклучил во 1944 година, сестрано помагајќи го народно-ослободителното движење. Поради пројавената активност, бугарската фашистичка полиција често го прогонувала и затворала. На 12 и 13 ноември 1944 година, кога народно-ослободителните единици ја започнале борбата за ослободување на Скопје, меѓу жителите што излегле по улиците за да им дадат поткрепа на борците, бил и тој. Некаде пред Учителското училиште, сега веќе како борец на Дванаесеттата македонска ударна бригада, храбро загинал од непријателски куршум, при уништувањето на една закрепена група Германци.
Капетинска династија
Капетите биле благородничко француско семејство и владејачка династија на земјата од 987 до 1328 година.
По смртта на кралот Шарл IV во 1328, немало машки наследник којшто можел да го наследи на престолот, па власта преминала во рацете на династијата Валоа.
Дорфхајн
Дорфхајн (Dorfhain) — општина во округот Саксонска Швајцарија-Источни Рудни Планини, во Саксонија, Германија.
Фудбалска асоцијација на Англија
Фудбалска асоцијација на Англија или Фудбалска асоцијација (скратено ФА) — главна фудбалска организација во Англија и како и во прекуморските територии на Англија како што се Џерзи, Гернзи и островот Ман. Фудбалската асоцијација има конкретно место во историјата на фудбалот.
Тарабија
Тарабија (османлиски: Tarabiye, грчки: Therapia) е населба која се наоѓа во Истанбул, Турција. Таа се наоѓа на бреговите на Босфорот на европската страна на градот помеѓу населбите Јениќој и Киречбурну.
Анијан Александриски
Анијан Александриски бил Патријарх на Александрија во периодот од 68 до 82 година. Тој е признаен како папа на некогашната единствена Александриска црква, односно од страна на денешната Коптска православна црква и Грчка православна црква на Александија.
Според христијанската традиција, кога Апостол Марко стапнал од коработ на копното на Александрија, обувката на едната нога му се расцепила. Тогаш видел еден чевлар и му ја дал на поправка. Шиејќи чевларот си ја прободел со шилото левата рака и започнало да му тече крв, а тој јачел од болка. Тогаш апостол Марко замесил прав со својата плунка и ја намачкал ранетата рака на чевларот, која со ова веднаш станала здрава. Чевларот се восхитил од ова чудо и го поканил Марко во својот дом. Кога ја слушнал проповедта на апостолот, Анијан, се крстил тој и сиот негов дом. Свети Анијан покажувал толкаво благочестие и ревност за Божјото дело, што Св. Марко го определил за епископ.
Карлче
Карлче (словенечки: Karlče) — населба во Општина Костањевица на Крка во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Робсон Бамбу
Робсон Алвес де Барос (12 ноември 1997), познат како Робсон Бамбу или само Бамбу, е бразилски професионален фудбалер кој игра како централен бек за клубот од Лига 1 ОГЦ Ница.
Сантос
Роден во Сао Висенте, Сао Паоло, Бамбу се приклучил на младинскиот сет на Сантос во 2007 година на десетгодишна возраст. На 4 август 2016 година, тој го продолжил договорот до ноември 2018 година.
Во јануари 2018 година, Бамбу бил промовиран во главниот состав од новиот менаџер Јаир Вентура. Своето професионално деби го имал на 28 јануари, почнувајќи од ремито 1-1 на Кампеонато Паулиста на домашниот терен против Итуано.
Бамбу го имал своето деби во Серија А на 25 август 2018 година, влегол како замена во првото полувреме на повредениот Густаво Хенрике во домашната победа против Баија со 2: 0. Три дена подоцна тој го имал своето деби во Копа Либертадорес, заменувајќи го повредениот Лукас Верисимо во ремито 0-0 на домашниот терен против Индепендиенте.
Атлетико Паранаенсе
На 21 ноември 2018 година, Бамбу бил во Атлетико Паранасе за сезоната 2019 година.
Нице
На 5 јуни 2020 година, Бамбу се приклучил на Нице во договор вреден 8 милиони евра. Тој го одиграл својот прв натпревар за клубот на 23 август, во победата против Ленс со резултат од 2-1 во лигата.
Меѓународна кариера
Бамбу бил повикан во Бразил до 20 години во август 2016 година, на пријателски натпревар против Англија. Во декември, тој бил вклучен во составот на Рожерио Микале со 23 лица за младинско фудбалско првенство во Јужна Америка во 2017 година на местото на повредениот Густаво Каскардо, се појавил двапати за време на турнирот.
Бисао
Градот е познат по својот годишен карневал. Други атракции се бараките Форталеза д'Амура, во кои е сместен мавзолејот на Амиклар Кабрал, потоа споменикот Пиџигуити, подигнат во чест на работниците на пристаништето кои биле убиени во штрајкот на пристаништето на 3 август 1959 година, народниот институт за уметност, новиот стадион во Бисао и локалните плажи. Многу згради во градот се разурнати за време на граѓанската војна во Гвинеја-Бисао, вклучувајќи ја и претседателската палата на Гвинеја-Бисао и францускиот културен центар на Бисао. Градскиот центар сè уште не е развиен.
Аеродромот на Бисао е Меѓународен аеродром „Освалдо Вјеиро“.
Ашерслебен-Штасфурт
Ашерслебен-Штасфурт бил округ во Саксонија-Анхалт, Германија до 2007. Се граничел со (од североисток надесно) окрузите Шенебек, Бернбург, Мансфелдер Ланд, Кведлинбург и Бердекрајс.
Историја
Двата окрузи Ашерслебен и Штасфурт биле споени во 1994, со цел да го формираат новиот округ Ашерслебен-Штасфурт. Како дел од реформата на окрузите од 2007 округот бил распуштен и површината на округот, сега е дел од округот Залцландкрајс, освен градот Фалкенштајн, кој сега е дел од округот Харц.
Географија
Југозападните делови на округо се наоѓаат на ридовите од планините Харц. Оттука, округот продолжува по долината на реката Зале на исток и на реката Елба на североисток. Двете реки не поминуваат директно низ округот. Двете главни водотеци се Боде и Випер, двете се влеваат во Зале.
Регионот надвор од ридовите на Харц, главно е наменет за земјоделство.
Вишеградски гробишта
Вишеградски гробишта (Vyšehradský hřbitov) — гробишта основани во 1869 г. во просторот на тврдината Вишеград во Прага, Чешка. Ова е почивалиште на голем број знаменити личности како композитори, уметници, вајари, писатели, научни дејци и политичари. Почесно место има гробницата „Славин“ во која се погребани повеќе важни личности.
Познати личности
Ова е список на некои поважни личности кои почиваат на Вишеградските гробишта (по азбучен ред):
Рубков
Рубков (Rubkow) — општина во округот Западна Померанија-Грајфсвалд, во Мекленбург-Западна Померанија, Германија.
Зуструм
Зуструм (Sustrum) — општина во округот Емсланд, во сојузната покраина Долна Саксонија, Германија.
Местоположба
Зуструм се наоѓа западно од реката Емс и непосредно на границата со Холандија.
Соседни општини
Зуструм се граничи на север со општината Валхум во општинската заедница Дерпен, на исток со општината Клузе во општинската заедница Дерпен и општината Фрезенбург, на југ со општината Нидерланген и со градот Харен.
Општински единици
Општината се состои од местата Зуструм, Нојзуструм и Зуструм-Мор.
Армија на Македонија
Армијата на Македонија, официјално Армија на Република Северна Македонија — редовната вооружена сила на Македонија. Армијата се организира, подготвува и оспособува за водење вооружена борба и борбени и други дејствија за остварување на нејзината уставна функција за одбрана на Републиката, т.е. одбрана на независноста и територијалниот интегритет на Републиката. Армијата се состои од копнена војска и воено воздухопловство, кои понатаму се состојат од родови и служби. Армијата има постојан состав и резервни сили.
Назив
Од нејзиното формирање во 1992 година до 2019 година, Армијата го носи официјалното име Армија на Република Македонија, а е позната и по скратеницата АРМ. По стапувањето во сила на Договорот од Преспа, името на Армијата е сменето во Армија на Република Северна Македонија, во согласност со промената на името на државата.
Историја
Република Македонија ја презела контролата над целата своја територија со своја војска на 27 март. За тоа бил потпишан договор меѓу претседателот Глигоров и генералот на ЈНА Никола Узелац. Тој ден последниот војник на Југословенската народна армија ја напуштил територијата на Република Македонија.
На 17 март истата година, за време на приемот на делегацијата на Република Словенија предводена од претседателот Милан Кучан, за прв пат при прием на висок гостин била интонирана македонската државна химна „Денес над Македонија“ и за прв пат командант на почесна единица, полковник Стефан Лазаревски, на македонски јазик му рапортирал на еден претседател кој допатувал во официјална посета на Република Македонија.
Со повлекувањето на опремата и вооружувањето со кои располагала ЈНА на територијата на Република Македонија, државата останала со скромни борбени средства и воена опрема во рамките на Територијалната одбрана. Но, успешно започнало спроведување на обука и подготовка на новоформираната Армија на Република Македонија за извршување на нејзината уставна улога и задачи.
По завршувањето на сите подготовки за прием на првата генерација македонски војници, на 14 април 1992 година во гарнизонот во Охрид пристигнал првиот регрут, Панче Јамандиев од Велес. Следниот ден во касарните во Скопје, Битола и Штип пристигнале и првите регрути од редовниот состав на Армијата на Република Македонија. Првата класа регрути од регрутниот состав на Армијата дале свечена обврска на 9 мај во касарната „Маршал Тито“ (денес „Илинден“) во Скопје. Пристигнувањето на првите регрути на Армијата на Република Македонија и нејзиното воено осамостојување биле симболично одбележани на 17 април со откривање на нова плоча на Домот на Армијата во Скопје од страна на претседателот Глигоров, на која бил поставен натпис „Република Македонија, Дом на Армијата – Скопје“.
Мисија на АРМ
Како вооружена сила на граѓаните на Република Македонија, со постојаниот и резервниот состав, се организира, подготвува и оспособува за водење вооружена борба и борбени и други дејствија за остварување на својата уставна улога и функција за одбрана на Република Македонија, како и за учество во мисии и задачи за одбрана и чување на мирот и безбедноста и за противтерористички дејства во земјата и странство, во содејство или во состав на колективните системи за безбедност и одбрана (НАТО, ЕУ, ПзМ).
Основи на националната одбранбена политика и доктрина
Националната одбранбена политика и доктрина се одредени и се засноваат врз основните цели на безбедносната политика на Република Македонија:
Одбранбената политика на Република Македонија се заснова врз следниве принципи:
Национално командно уредување
Претседателот на Република Македонија е Врховен командант на вооружените сили.
Претседателот ги донесува одбранбениот план и стратегија, одлуките за спроведување на готовноста, ја одобрува организациско-формациската структура на армијата, донесува документи за развој, одлуки за нејзина мобилизација и друго.
Претседателот исто така претседава и со Советот за безбедност на Република Македонија. Советот за безбедност ги разгледува прашањата сврзани со безбедноста и одбраната на Република Македонија и дава предлози на Собранието и на Владата.
Собранието на Република Македонија ги надгледува компетенциите на Владата сврзани со одбраната, донесува одлуки за постоење на непосредна закана од војна, прогласува настанување на воена состојба и мир и го донесува воениот буџет. Слични одговорности има и собраниската комисија за одбрана и безбедност.
Владата на Република Македонија ги има надлежностите во врска со донесувањето на предлогот на одбранбениот план, предлогот на буџетот за одбрана и друго.
Министерството за одбрана ја подготвува одбранбената стратегија, ја изработува проценката на можните ризици и закани, одговорно е за одбранбениот систем, обуката и готовноста на вооружените сили, опременоста и развојот, го предлага буџетот за одбрана и друго.
Министри за одбрана на Република Македонија
Од политичкото осамостојување на Македонија, функцијата министер за одбрана ја извршувале:
Мисија и задачи на Генералштабот на АРМ
ГШ на АРМ ги извршува оперативните и стручни работи во планирањето, организирањето, подготвувањето и командувањето со Армијата во целина или нејзини делови, при остварување на задачите кои произлегуваат од мисијата на АРМ.
Задачите на Генералштабот на Армијата се:
Руско-сириски односи
Руско-сириските односи (руски: Российско-сирийские отношения) се надворешни односи меѓу Сирија и Руската Федерација. Русија има амбасада во Дамаск и конзулат во Алеп, а Сирија има амбасада во Москва. Русија ужива историски силни, стабилни и пријателски односи со Сирија, кое се покажало во Арапската пролет како и со повеќето од арапските земји Покрај тоа, на Медитеранот во сириското пристаниште Тартус се наоѓа руската поморска база за Црноморската флота.
Во почетокот на 2012 година, Русија зела цврст став за поддршка на владата на Сирија против меѓународна интервенција кој план бил промовиран од страна на западните и арапските земји за соборување на режимот на Башар Асад. Како една од петте членки на Советот за безбедност, Русија ветила дека ќе стави вето на секоја санкција против сириската влада продолжувајќи го снабдувањето со големи количини на оружје на владата на Сирија.
Историја и соработка
Речиси од своето основање во Сириска Арапска Република, Советскиот Сојуз дал дипломатска и воена поддршка во конфронтација со Израел. По доаѓањето на власт во Сирија во 1963 година на партијата "Баас", на сирискиот пристаништен град Тартус според договорот од 1971 година била изградена руска поморска база за Црноморската флота. За возврат, Сирија добила огромни количини советско оружје, автомобили, тенкови, авиони, ракети. Така Сирија станала најголем лојален пријетел на Советскиот Сојуз како земја од Блискиот Исток.
Сирија не била во можност да го плати оружјето на Советскиот Сојуз, па до 1992 година нејзиниот долг кон Русија надминал 13 милијарди долари. Во 2005 година, Русија и простила на Сирија 10 милијарди долари во замена за гаранции на нови нарачки за услугата.
Андреја Берг
Андреја Фербер (родена на 28 јануари 1966 година), познат професионално како Андреја Берг, е германска пејачка. Родена во Крефелд, таа настапувала на карневали како дете и ја започнала својата кариера во 1992 година, откако била откриена од продуцентот Ојген Ромер. Од соработката помеѓу Берг и Ромер произлегле низа комерцијално успешни албуми и со нејзините албуми Махтлос (2003), Ду (2004), Сплитанакт (2006) и Цвишен Химмел унд Ерде (2009), стигнала на врвот на германските листи. Нејзиниот компилациски албум Best Of, објавен во 2001 година, е албумот што поминал најмногу недели на топ листите во Германија и Австрија. Помеѓу 2010 и 2018 година, Берг работела со Дитер Болен, кој ги продуцирал нејзините албуми Шверелос (2010), Абентеуер (2011), Атлантис (2013) и Селенбенбен (2016), кои биле на врвот на германските и австриските албуми.
Мичу
Мигел Перес Куеста (роден на 21 март 1986 во Овиедо), или попознат како Мичу, е поранешен шпански фудбалер, напаѓач.
Рани години од кариерата и настапите во Селта
Во средината на јануари 2010 година, тој се поврзуваше со трансфер во тимот од Ла Лига Спортинг Хихон, со цел да го замени Мичел кој замина во Бирмингем Сити, но на крајот трансферот пропадна и Мичу остана во Селта.
Во неговaтa последнa сезонa во Селта, Мичу постигна 12 гола за Галицијанците. На 8 јуни 2011 година, откако му помогна на клубот да заврши на шестата позиција во регуларниот дел од сезоната, тој го постигна единствениот гол на првиот натпревар од Плејофот за промоција во повисок ранг против Гранада, дома; во реваншот, сепак, тој го промаши својот пенал и Селта беше елиминирана на пенали (4-5).
Рајо Ваљекано
На 27 јули 2011 година, откако неговиот договор со Селта беше истечен, Мичу потпиша двегодишен договор со Рајо Ваљекано, тим кој само што се врати во Ла Лига. Тој го направи своето деби во лигата на 28 август во ремито 1-1 нагости против Атлетик Билбао.
Во својата прва сезона, Мичу беше најдобар стрелец на клубот и најефикасниот фудбалер од средината на теренот во лигата со 15 голови. Тој беше двоен стрелец на неколку натпревари против Реал Сосиедад (4:0 победа), Расинг Сантандер (4-2, дома) и ФК Осасуна (6:0, дома). На 24 септември 2011 тој им приреди студен туш на навивачите на Реал Мадрид откривајќи го резултатот уште во првата минута. Подоцна тој постигна уште еден погодок на овој натпревар но Реал Мадрид победи со 6-2 (на домашен терен).
Свонзи Сити
На 20 јули 2012 година, Мичу потпиша три-годишен договор со англискиот Премиер лигаш Свонзи Сити за сума од £ 2.000.000. По заминувањето на Гилфи Сигурдсон, клубот го доведува Мичу за да ја пополни позицијата на играч кој ќе игра зад напаѓачот во 4-2-3-1 формација.
Во своето деби во лигата на 18 август, Мичу постигна два гола и му додеде на Скот Синклер за еден погодок во победа од 5-0 на гостувањето кај Квинс Парк Ренџерс. Првиот од неговите голови беше воедно и прв постигнат гол во сезоната, а тој подоцна го опиша својот деби настап како "неверојатен". Мичу остана на врвот на списокот на стрелци во Премиер Лигата откако постигна погодок и во второто коло кога Свонзи го совлада на домашен терен Вест Хем Јунајтед со 3-0. Мичу го постигна вториот погодок по катастрофалната грешка на Џејмс Колинс.
Наполи
На 17 јули 2014 година, Мичу се преселил на позајмица во Наполи во Серија А за претстојната натпреварувачка сезона, со можност за постојан траансфер. Тој го направил своето деби во првото коло од сезоната во победата над Џенова со 2-1, влегувајќи како замена на местото на Лоренцо Инсиње за последните пет минути од натпреварот. Во натпреварот против Торино на домашен терен на 5 октомври се здобил со тешка повреда која го оддалечила од терените до крајот на сезоната, па откаку Наполи не го откупил неговиот договор тој ја завршил својата авантура во Кампанија со само 5 настапи за клубот.
Народен правобранител
Народен правобранител или омбудсман е лице (орган), кое најчесто (но не секогаш) е именувано од владата или парламентот и кое е овластено да ги претставува интересите на граѓаните преку постапување по жалби (претставки) поднесени од поединечни лица. Зборот потекнува од Старо-норвешкиот umboðsmaðr и зборот umbuds man, што значи претставник и не е специфицирано по пол. Првпат е употребено во Шведска. Од 1552 година е во употреба и во другите скандинавски јазици како во Исланд "umboðsmaður", Норвешка "ombudsmann" и во Данска "ombudsmand". Современата употреба на терминот започнува во Шведска со Шведскиот Парламентарен Омбудсман, востановен во 1809, за заштита на правата на граѓаните преку основање на супервизорска агенција независна од извршната власт.
Народен правобранител (Омбудсман) во Република Македонија
Народниот правобранител на Република Македонија, познат во светот под името Омбудсман, како нова институција во правниот систем на Република Македонија е востановена со Устав на Република Македонија (“Службен весник на РМ” бр. 52/91, бр. 1/92, бр. 31/98 и бр.91/01) во 1997 година. Со Законот за народниот правобранител  (“Службен весник на РМ” бр. 60/03) утврдена е надлежноста за заштита на уставните и законските права на граѓаните кога им се повредени од органите на државната управа и од други органи и организации што имаат јавни овластувања.
Народниот правобранител е независен и самостоен во вршењето на својата функција.
Работите од својата надлежност Народниот правобранител ги врши врз основа и во рамките на Уставот и Законот, како и меѓународните правни акти за човековите слободи и права.
Избор и разрешување
Собранието на Република Македонија го избира и разрешува народниот правобранител. Народниот правобранител се избира за време од осум години со право на уште еден избор.
Изборот и разрешувањето на народниот правобранител и неговите заменици Собранието на Република Македонија го врши со мнозинство гласови од вкупниот број пратеници при што мора да има мнозинство гласови од вкупниот број на пратеници кои припаѓаат на заедниците што не се мнозинство во Република Македонија.
Прв народен правобранител беше Бранко Наумоски (1997-2004). Од декември 2004 до 2020 година народен правобранител бил Иџет Мемети.
Организациска поставеност
Седиштето на институцијата Народен правобранител е на ул. „Димитрија Чуповски“ бр. 2 во Скопје, но истата има и шест подрачни канцеларии во: Тетово, Куманово, Кичево, Битола, Штип и Струмица.
Народниот правобранител има 10 заменици, четири во Скопје и шест во подрачните канцеларии.
Внатрешната организација е составена од четири организациски единици:
NGC 1359
NGC 1359 — спирална галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1359 се споменува и како ESO 548-39, MCG -3-10-7, IRAS 03315-1939.
Откривање
Објектот е откриен на 12 октомври 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1359 е од видот SBm/P. Видливиот сјај со голо око изнесува 12,2 m, а оној во рамките на интервалот од минималната до максималната честота 12,6 m, додека површинскиот сјај изнесува 13,6 m/лм2. NGC 1359 има привидни димензии од 2,5' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 33 м 47,8 с, а неговата деклинација, односно висината на лакот на тој агол, - 19° 29' 27". Положбениот агол на објектот е во износ од 139°.
Други поделби
Проучување на NGC 1359 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13190. Во рамките на атласот на длабокото небо, Уранометрија 2000.00, објектот припаѓа на групата означена со бројот 312; додека во Каталогот на основни ѕвезди (GSC) е групиран под бројот 5877. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1475.
NGC 5750
NGC 5750 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5750 се споменува и како UGC 9512, MCG 0-38-6, CGCG 20-13, IRAS 14436+0000.
Откривање
Објектот е откриен на 11 април 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5750 е од видот SB0-a. Видливиот сјај со голо око изнесува 11,6 m, а оној во рамките на интервалот од минималната до максималната честота 12,5 m, додека површинскиот сјај изнесува 13,2 m/лм2. NGC 5750 има привидни димензии од 3,2' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 46 м 10,9 с, а неговата деклинација, односно висината на лакот на тој агол, -0° 13' 24"". Положбениот агол на објектот е во износ од 65°.
Други поделби
Проучување на NGC 5750 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 52735. Во рамките на атласот на длабокото небо, Уранометрија 2000.00, објектот припаѓа на групата означена со бројот 243; додека во Каталогот на основни ѕвезди (GSC) е групиран под бројот 4986. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1613.
Банџул
Банџул (Banjul) — главен град на Гамбија. Населението на градот изнесува 34,828 жители, но вкупната урбана област е поголема, со околу 523,589 жители (според пописот од 2003). Градот се наоѓа на островот Сент Мери (или Банџулски Остров), каде реката Гамбија се влева во Атлантскиот Океан. Банџул е сместен на 13°28' северно и 16°36' западно.
Во 1816, британците го основале Банџул како трговско место и база за разбивање на трговијата со робови. Тогаш градот бил именуван како Батарст, по Хенри Батарст, секретар на британската колонијална канцеларија, но бил преименуван во Банџул во 1973 година.
На 22 јули 1994, Банџул бил местото каде се случил државен удар. Во спомен на овој настан, на влезот од градот била изградена арката 22. Таа е висока 35 метри и е дом на текстилен музеј.
Банџул е главната урбана област на Гамбија и е нејзин економски и административен центар. Како четвртата најгусто населена земја во Африка, Гамбија има повеќе од една урбана област. Преработката на кикирики е главната индустриска гранка на земјата, но пчелиниот восок, палмовите дрва, палмовото масло сè уште се извезуваат од пристаништето.
Фериботи пловат од Банџул до Бара. Меѓународниот аеродром на Банџул лежи во непосредна близина на градот.
Посилни од судбината
Посилни од Судбината е романтична мексиканска теленовела. Серијата е снимена во Мексико, во текот на 2005 година, со 130 епизоди. Серијата имаше добар успех во Мексико, иако тој успех не се повтори многу низ целиот свет. Оваа теленовела кај нас се емитуваше на А1 телевизија во утринските часови. Вистинскиот превод на оваа теленовела е Против Ветерот и Плимата.
Синопсис
Наталија Риверо е млада девојка која доаѓа да живее со нејзината тетка Инес, но ќе се соочи со незгодниот чичко Аркадио, кој не сака да чува туѓо дете. Инес ја праќа Наталија во интернат каде останува десет години.По враќањето, таа ќе го привлече вниманието на Аркадио кој се обидува да ја силува и таа бега во јавна куќа, а во тоа и помага Валенте. Но, заради тоа ќе биде убиен, а Наталија дознава дека нејзината тетка е смртно болна и оди да ја посети. Во болницата ќе се сретне со човекот кој целосно ќе и го измени животот. За да ја заштити од Аркадио, Инес ја праќа да живее со Теодоро и неговата сопруга Аполонија, но од самиот старт, Наталија ќе увиди дека не е добредојдена во куќата. Во неа се вљубува Едуардо, братот на Себастијан, а во куќата треба да се досели и Алваро, синот на Теодоро од неговиот прв брак, што нема да ја израдува Аполонија. Но, Алваро е тореадор и загинува во арената, а неговата сестра Рехина решава да го земе неговиот идентитет за да му се одмазди на татко им. Аполонија е несреќна во бракот со Теодоро и утеха ќе најде во Едуардо, а Наталија ќе и стане главна ривалка и крие од него дека претходно имала врска со Валенте. Себастијан е млад бунтовник кој постојано се кара со неговиот брат Едуардо. Поради наместено убиство, тој ќе одлежи затворска казна и по излегувањето ќе се здружи со локалниот криминалец Саул Трехо со прекар Отров. Нивниот пат низ пустината ќе им донесе и една неочекувана средба. Смртта на братот на Отров, ќе предизвика омраза меѓу него и Себастијан. Освен со Отров, Себастијан ќе се соочи и со неговиот брат, откако обајцата ќе откријат дека се вљубени во иста жена, која и не знае дека тие се браќа.
Посилни од Судбината на Балканот
Македонија: А1 Телевизија Србија: Пинк Телевизија Хрватска:ХРТ Словенија: ПОП ТВ Бугарија: бТВ Црна Гора: Пинк М
Лактон
Во хемијата, лактон претставува цикличен естер кој може да се смета за кондензациски производ на алкохолната група -OH и карбоксилната група -COOH во истата молекула. Тој има карактеристичен хетероцикличен прстен кој се состои од два или повеќе атоми на јаглерод и еден атом на кислород со кето група на еден од јаглеродните атоми до него. Многу од методите за синтеза на естерите се применливи и на лактоните.
Јошијуки Мацујама
(роден ) — јапонски фудбалер.
Кралска фудбалска асоцијација на Белгија
Кралската Фудбалска Асоцијација на Белгија (холандски: Koninklijke Belgische Voetbalbond, (КФАБ) Union Royale Belge des Societes de Football Association) (КФУАБ) односно (КФАБ/КФУАБ) е главна фудбалска организација во Белгија. Седиштето на организацијата се наоѓа во Брисел.
Фудбалската Асоцијација на Белгија е основана во 1895 година а член на ФИФА од 1904. Член на УЕФА од самото формирање на оваа организација во 1954 година.
КФА на Белгија организира систем на фудбалски натпреварувања:
Легетово неравенство
Легетовите неравенства, именувана по Ентони Џејмс Легет кој ги извел ― поврзани парови на математички изрази што се однесуваат на корелациите на својствата на заплетканите честички. (Како што било објавено од Легет, неравенствата биле илустрирани во однос на релативните агли на елипсовидна и линеарна поларизација) Тие се исполнети со голема класа на физички теории засновани врз посебни нелокални и реални претпоставки, кои може да се сметаат за веродостојни или интуитивни според вообичаеното физичко расудување.
Владимирска црква
Владимирската црква (руски : Владимирская церковь) ) е црква која се наоѓа во Санкт Петербург, Русија и спаѓа во склопот на Руската Православна црква. Нејзината градба траела од 1761  до 1769 година.
Јабланце (Костањевица на Крка)
Јабланце (словенечки: Jablance) — населба во Општина Костањевица на Крка во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Мексикански крокодил
Мексиканскиот крокодил (Crocodylus moreletii) познат и под името Морлетов крокодил — релативно мал крокодил кој живее во Мексико. Најчесто расте до 3 метри во должина, и припаѓа во групат на загрозени видови.